Document ID: 32004D0584

KOMISSION PÄÄTÖS,
tehty 26 päivänä heinäkuuta 2004,
asetuksen (EY) N:o 1374/98 5 artiklan mukaisesti Uudesta-Seelannista tuodun voin tyypillisen prosessiin liittyvän rasvapitoisuuden standardipoikkeaman vahvistamisesta tehdyn päätöksen 2001/651/EY muuttamisesta
(tiedoksiannettu numerolla K(2004) 2962)
(2004/584/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1),
ottaa huomioon neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta 14 päivänä joulukuuta 2001 annetun komission asetuksen (EY) N:o 2535/2001 (2) ja erityisesti sen 40 artiklan 1 kohdan,
sekä katsoo seuraavaa:
(1)
Asetuksen (EY) N:o 2535/2001 liitteessä IV vahvistetaan menettely Uudesta-Seelannista peräisin olevan voin rasvapitoisuuden tarkastamiseksi silloin, kun kyseinen voi luovutetaan vapaaseen liikkeeseen yhteisössä jatkuvassa markkinoillepääsykiintiössä, jonka numeroksi vahvistetaan 09.4589 kyseisen asetuksen liitteessä III olevassa A kohdassa.
(2)
Tämä menetelmä perustuu tilastollisiin periaatteisiin. Olennainen osa tämän menetelmän soveltamista on tyypillinen prosessiin liittyvä rasvapitoisuuden standardipoikkeama, joka määritetään tietyssä tuotantoyksikössä erityisen eritelmän mukaisesti valmistetulle voille ja joka on ennakolta sen jäsenvaltion, jossa vapaaseen liikkeeseen luovuttamista koskeva ilmoitus esitetään, valvontaviranomaisten tiedossa.
(3)
Laitokset ja tyypilliset prosessiin liittyvät standardipoikkeamat sisältyvät komission päätöksen 2001/651/EY (3) liitteeseen.
(4)
Uuden-Seelannin Food Safety Authority ilmoitti 23 päivänä huhtikuuta 2004 päivätyllä kirjeellä komissiolle uusien rekisteröityjen tuotantolaitosten nimet.
(5)
Päätöstä 2001/651/EY olisi sen vuoksi muutettava vastaavasti,
ON TEHNYT TÄMÄN PÄÄTÖKSEN:
1 artikla
Korvataan päätöksen 2001/651/EY liite tämän päätöksen liitteellä.
2 artikla
Päätöstä sovelletaan sellaisen voin tuontiin, jolle on myönnetty IMA 1 -todistus aikaisintaan sitä päivää seuraavana kolmantena päivänä, jona tämä päätös on julkaistu Euroopan unionin virallisessa lehdessä.
3 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä heinäkuuta 2004.

Labels: 3
17
18